Պատասխանելով "Լինսի" հիմնադրամի ծրագրերի շարունակականության մասին հարցին՝ Ռ. Քոչարյանն ասաց, որ եկող տարի, ծրագրի ավարտից հետո, առաջին ծրագրի նման, զեկույց կպատրաստվի արդյունքների վերաբերյալ։ Դրա ներկայացումից հետո բարերարը եւ հիմնադրամը կորոշեն՝ շարունակել ծրագիրը, թե՝ ոչ։ "Մենք կցանկանայինք շարունակել համագործակցությունը։ Այն չափազանց արդյունավետ էր, եւ շնորհակալ ենք Քըրք Քըրքորյանին։ Փայլուն արդյունք էր", - շեշտեց նա։